กลางวันนี้ไม่รู้จะกินอะไรดี อาหารเช้าที่กินมาก็ยังอิ่มอยู่ เลยต้องหาของกินแบบเบาๆ กินไปก่อน ที่ทำงานอยู่ใกล้จุฬาฯ นึกขึ้นได้ว่ามีร้านสลัดร้านนึงที่ตอบโจทย์ความต้องการอยากกินอาหารกลางวันเบาๆ อยู่พอดี เลยรีบบึ่งมอเตอร์ไซค์รับจ้างมาเลยจ้า
พิกัดอยู่ไม่ไกลค่ะ ถ้ามาจากสี่พระยา เลยแยกสามย่านมาจะต้องเข้าซอยจุฬา 42 เข้าซอยมาเรื่อยๆ จะอยู่ซ้ายมือ ใต้ตึกยูเซ็นเตอร์ค่ะ
สลัดร้านนี้เป็นสลัดผักและผลไม้ เครื่องสลัดดูเผินๆ อาจจะเหมือนกับสลัดทั่วๆ ไป แต่ของดีเค้าอยู่ที่น้ำสลัดค่ะ มีมากกว่า 20 ตัว ทั้งน้ำข้นและน้ำใส เลือกเอาตามใจชอบเลย ส่วนตัวเรา เราชอบกินน้ำสลัดสตรอเบอร์รี่แนะนำว่าต้องกินตอนฤดูหนาวนะคะ เพราะเค้าจะใช้สตรอเบอร์รี่สดๆ มาทำน้ำสลัด มันจะหอมหวานมาก (กลิ่นลอยมา ชอบ 555) ตัวเด่นๆ ตัวอื่นยังมีอีกนะ ต้องลองมาชิมกันจ้า 